Twee verdagtes tydens mislukte kapingspoging geskiet | Maroela Media
'n Foto van die toneel: Foto: Crime Wall / Facebook
Hannes du Buisson, voorsitter van die Wierdabrug Sektor 3-gemeenskapspolisiëringsforum (GPF), het aan Maroela Media gesê 'n RAM-afleweringswa was glo op pad na die [email protected] toe 'n wit bakkie met drie insittendes die afleweringswa by 'n kruising wou voorkeer.
"Die bestuurder van die afleweringswa het oor die middelmannetjie gery en het teen 'n aankomende voertuig gebots," het Du Buisson gesê.
Twee verdagtes het uit die bakkie gespring en na die afleweringswa gehardloop. "Daar was 'n begeleidingsvoertuig saam met die afleweringswa, maar dié het weens verkeer agter geraak. Toe die begeleidingsvoertuig op die toneel kom, het die veiligheidswagte uitgespring en die kapers het op hulle losgebrand," het Du Buisson bygevoeg. "Die wagte het teruggeskiet en twee verdagtes gewond. Die derde verdagte het tydens die skietery met die bakkie weggejaag."
Paramedici van Netcare 911 is na die toneel ontbied. Een van die verdagtes is in die arm en been getref en die ander in sy skouer. Hulle is op die toneel behandel, en na 'n hospitaal geneem waar hulle onder polisiebewaking aangehou word.
Die bestuurder van die afleweringswa is ongedeerd.
Die Wierdabrug-polisiestasie ondersoek die voorval.
Blikkies · 5 jare gelede
Die gemors word seker onder polisiebewaking aangehou en nie polisiebewaring nie.
Wel, ek wil sê, skote petoors aan die veiligheidswagte, net jammer hulle is nie almal bokveld toe nie.